**E E L N Õ U**

Abja-Paluoja 2025 nr

[**Projekteerimistingimuste andmine**](javascript:__doPostBack('ctl05$DocumentEdit1$pnlCases$pnlMainCase$C$dgCases$ctl00$ctl04$lbtnTitle','')) **detailplaneeringu**

**puudumisel avatud menetlusena (Ainja küla, Suvila tee 10)**

# JANNO LÜTT on esitanud ehitisregistri (EHR) kaudu Elektrilevi OÜ (reg kood 11050857) tellimusel taotluse maakaabelliini ehitamiseks projekteerimistingimuste saamiseks Viljandi maakonnas Mulgi vallas Ainja külas Suvila tee 10 kinnistu liitumiseks elektrivõrguga läbi Suvila tee 2 (katastritunnus 60002:005:0010) // 4 (katastritunnus 60002:005:0220) // Suvila tee 10 kinnistute. Maakaabelliini (ehr kood 221484972) rajatis on planeeritud ehitada olemasolevast Elektrilevi OÜ jaotuskilbist kuni Suvila tee 10 kinnistule (katastritunnus 60002:005:0150) planeeritud Elektrilevi OÜ liitumiskilbini. Detailplaneering Mulgi vallas Ainja külas puudub. Alal kehtib Karksi Vallavolikogu 21.07.2006 määrusega nr 17 kehtestatud Karksi valla üldplaneering. Taotluse eest on tasutud riigilõiv riigilõivuseaduses sätestatud korras.

Maakaabelliini ehitamine ei kuulu keskkonnamõju hindamise ja keskkonnajuhtimissüsteemi seaduse (KeHJS) § 6 lõikes 1 nimetatud tegevuste nimistusse, mille korral keskkonnamõju strateegilise hindamise (KSH) läbiviimine on kohustuslik. Samuti ei kuulu tegevus Vabariigi Valitsuse 29.08.2005 määrusega nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ kehtestatud loetelude hulka, mille korral tuleb anda keskkonnamõju hindamise vajalikkuse eelhinnang selle kohta, kas tegevusel on oluline keskkonnamõju.

Mulgi Vallavalitsuse ………….. korraldusega nr …… „[Projekteerimistingimuste andmine detailplaneeringu puudumisel avatud menetlusena](javascript:__doPostBack('ctl05$DocumentEdit1$pnlCases$pnlMainCase$C$dgCases$ctl00$ctl04$lbtnTitle','')) (**Ainja küla, Suvila tee 10**)“ ning lähtudes ehitusseadustiku § 31 lõikest 1 korraldas Mulgi Vallavalitsus Mulgi vallas Ainja küla, Suvila tee 10 kinnistule maakaabelliini rajatise läbi Suvila tee 2 ja Suvila tee 4 kinnistute ehitamiseks projekteerimistingimuste andmise avatud menetlusena.

Ehitusseadustiku § 31 lõike 4 punkti 2 alusel avaldas Mulgi Vallavalitsus projekteerimis- tingimuste eelnõu arvamuse avaldamiseks info Mulgi valla kodulehel <https://mulgivald.ee/projekteerimistingimused-avatud-menetlusena> ning kohalikus maakondlikus lehes Sakala. Ettepanekute laekumiste tähtajaks laekus arvamusi projekteerimistingimuste eelnõule järgmiselt:……………

Nende asutuste ja kinnisasjade omanike puhul, kes tähtaegselt projekteerimistingimuste eelnõu kohta kooskõlastust ei esitanud või arvamust ei avaldanud ega taotlenud tähtaja pikendamist, loetakse projekteerimistingimuste eelnõu kooskõlastatuks või eeldatakse, et arvamuse andjad ei soovinud projekteerimistingimuste eelnõu kohta arvamust avaldada (alus EhS § 31 lõige 6).

Mulgi Vallavalitsus ei ole projekteerimistingimuste menetluse käigus tuvastanud EhS § 32 kohaseid projekteerimistingimuste andmisest keeldumise aluseid vastavalt EhS § 33 lõikele 1.

Võttes aluseks ehitusseadustiku § 31 ja Mulgi Vallavolikogu määruse nr 47 „Planeerimisseaduse ja ehitusseadustiku rakendamine Mulgi vallas“ § 5 punkti 1,

Mulgi Vallavalitsus annab k o r r a l d u s e:

1. Määrata projekteerimistingimused Viljandi maakonnas Mulgi vallas Ainja külas Suvila tee 10 kinnistu liitumiseks elektrivõrguga läbi Suvila tee 2 (katastritunnus 60002:005:0010) // 4 (katastritunnus 60002:005:0220) // Suvila tee 10 kinnistule maakaabelliini ehitamiseks vastavalt Lisa 1.
2. Valla ehitus- ja majandusspetsialistil korraldada haldusakti andmete esitamine EHR-is.
3. Korraldus jõustub teatavaks tegemisest.
4. Käesoleva korralduse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates korralduse teatavaks tegemisest.

(allkirjastatud digitaalselt)

Dmitri Orav (allkirjastatud digitaalselt)

vallavanem

Inge Dobrus

jurist vallasekretäri ülesannetes

Saata: 1) ehitus- ja majandusspetsialist Arvids Tisler [arvids.tisler@mulgivals.ee](mailto:arvids.tisler@mulgivals.ee)

2)  janno@stik-elekter.ee